《二月二十五日醉吟》
宋代·陈著

午酒三杯率处真，不知门外有风尘。
溪山花木一帘影，兄弟妻孥满屋春。
万事到头皆有命，两閒立脚要求仁。
羲皇以上已难问，且做渊明左右人。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。